OpenLLM-France/wikimedia huggingface dataset:
# Giovanni Scher

Giovanni Scher (Koper, 21 d'octubre de 1915 - valor desconegut, 1992) va ser un remer italià que va competir durant la dècada de 1930.
El 1932 va prendre part en els Jocs Olímpics de Los Angeles, on guanyà la medalla de plata en la competició del quatre amb timoner del programa de rem. N'era el timoner i formà equip amb Bruno Vattovaz, Giovanni Plazzer, Riccardo Divora i Bruno Parovel.

## Referències

* ↑ «Giovanni Scher Olympic Results». sports-reference.com. Arxivat de l'original el 11 d’octubre 2012. [Consulta: 22 gener 2019].
# Força Aèria Ruandesa

La Força Aèria Ruandesa (francès: Force aérienne rwandaise) és la branca aèria de les Forces Ruandeses de Defensa. El seu cap d'estat major és el general Charles Karamba

## Història

Després d'aconseguir la independència el 1962, la força aèria es va formar amb ajuda belga. El 1972, els primers equips moderns van començar a arribar en forma de set Alouette III. Altres lliuraments incloïen caces SA 342L Gazelles, Britten-Norman Islanders, Nord Noratlas, SOCATA Guerrier i AS 350B Ecureuils. Després de la Guerra Civil ruandesa entre el Front Patriòtic Ruandès i el govern el 1990, la majoria dels avions van ser derrocats, destruïts a terra o estavellats. Pocs han sobreviscut. Fins 1996 no va recuperar l'operativitat.

## Inventari actual

Les Forces Aèries Mundials de Flight International (2017) afirmen que la Força Aèria de Rwanda té dotze helicòpters Mil Mi-8/17, cinc Mil Mi-24 i quatre Aerospatiale Gazelle SA.342.
| Tipus | Fabricant | Origen | Classe | En servei | Notes |
| Mi-24 | Mil | Unió Soviètica | Helicòpter | 5 | |
| Mi-8/17 | Mil | Unió Soviètica | Helicòpter | 12 | Durant desembre de 2012, una unitat d'aviació de tres helicòpters va ser enviada a la Missió de les Nacions Unides al Sudan del Sud (UNMISS). La Unitat d'Aviació Ruandesa es va incrementar posteriorment a sis helicòpters, segons sembla, Mi-17. |
| SA.342 Gazelle | Aerospatiale | França | Helicòpter | 4 | |

## Referències

* ↑ «Chief of staff - Air Force». Ministry of Defence. Arxivat de l'original el 2016-01-09. [Consulta: 31 octubre 2018].
* ↑ Rwanda Air Force a globalsecurity.
* ↑ «World Air Forces 2017». Flightglobal, pàg. 14 [Consulta: 10 febrer 2017].
* ↑ 'Rwanda desplega Unitats d'Aviació a la Missió de les Nacions Unides al Sudan del Sud', lloc web de RDF, el 27 de desembre de 2012, vist el 13 de febrer de 2013.
* ↑ "Pilots Rwandesos femenins desplegats amb UNMISS", lloc web de RDF reimprès a UNMISS News Issue 4, el 16 d'abril de 2015, vist el 20 d'abril de 2015.

## Enllaços externs

* Ministry of Defence. «Rwanda Air Force». Arxivat de l'original el 2016-01-17. [Consulta: 31 octubre 2018].
* AviationsMilitaires.net. «Force Aérienne rwandaise (Rwanda)».
* Scramble.nl. «Rwanda Air Force». Arxivat de l'original el 2018-11-01. [Consulta: 31 octubre 2018].
* John Pike. «Rwanda Air Force», 1º giugno 2015.
# Los Plans (Merea)

Los Plans és una plana del terme de Gavet de la Conca, al Pallars Jussà, en territori del poble de Merea. Pertanyia a l'antic terme de Sant Salvador de Toló.
Està situat al nord de Merea, a la dreta del riu de Conques.

## Enllaços externs

* Institut Cartogràfic de Catalunya
# Hans Scheele

Hans Scheele (Hamburg, 18 de desembre de 1908 - Mahiliou, 23 de juliol de 1941) fou un atleta alemany, especialista en 400 metres tanques, que va competir durant la dècada de 1930.
El 1934, al Campionat d'Europa d'atletisme de Torí, guanyà dues medalles d'or: en els 400 metres tanques i els relleus 4x400 metres. Dos anys més tard, als Jocs Olímpics de Berlín, quedà eliminat en sèries de la cursa de 400 metres tanques del programa d'atletisme.
Morí al camp de batalla durant la Segona Guerra Mundial.

## Millors marques

* 400 metres tanques. 53.2" (1934)

## Referències

* 1 2 «Hans Scheele Olympic Results». sports-reference.com. Arxivat de l'original el 2020-04-17. [Consulta: 19 març].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
* ↑ Fitxa a trackfield.brinkster.net
# Orbassano

Orbassano és un municipi italià, situat a la regió de Piemont i a la ciutat metropolitana de Torí. L'any 2004 tenia 21.667 habitants.
# Antenor de Provença

Antenor fou patrici de Provença vers 696/702-716.
Fou un gran propietari territorial amb control sobre els ingressos eclesiàstics i seculars, fidel als merovingis i distant de l'autoritat dels pipínides o majordoms de palau (origen dels carolingis), adquirint una certa independència segons semblen demostrar les monedes encunyades al seu temps i conegudes pel tresor de Cimiez descobert el 1851 i que tenia 2.294 peces de plata de les quals unes 1500 fetes a Marsella, suposadament encunyades per mostrar la independència de Provença en relació als majordoms de palau i marcades amb el nom o el monograma d'Antenor. El 697 va anar a la cort de Khildebert III el Just quan el rei va refusar la concessió a Drogó de Xampanya les terres que reclamava derivades dels drets de la seva muller. Va confiscar els béns de l'abadia de Saint-Victor a Marsella i va fer cremar els títols; segons el costum de l'època, la confiscació de béns anava seguida del seu repartiment entre els partidaris. És precisament el cartulari de Saint-Victor el que dona la llista de patricis de Provença (Ansedert, Nemfidi, Antenor, Metrà i Abbó de Provença) i parla de la revolta del patrici. La data de la revolta és difícil de precisar. No és clar si la revolta fou una aixecament armat o només una desafecció.
Després del 716 apareix al seu lloc Metrà de Provença (Metranus)

## Dos Antenor ?

Per les monedes trobades, les d'Antenor són de dues classes: les que porten el nom i les que porten el monograma. S'ha suggerit que hi va haver dos patricis amb el mateix nom, potser pare i fill, o que el mateix va exercir el càrrec dues vegades. Però com que el sistema de monograma sembla que es va imposar en temps d'Antenor, podria ser simplement un canvi d'estil de la seva època.

## Notes

* ↑ La Provence du premier au douzième siècle, études d'histoire et de géographie politique (1908) de Georges de Manteyer, en línea a «Enllaç».
* ↑ que haurien estat cedits a l'abadia per Adaltruda, vídua de Nemfidi de Provença, antecessor d'Antenor
* ↑ Georges de Manteyer, La Provence du premier au douzième siècle, études d'histoire et de géographie politique (1908), la situa entre 711 quan va morir Khildebert III, i 714 quan va morir Pipí d'Héristal, però els historiadors Michel Rouche i Jean Heuclin a Le choc des cultures: romanité, germanité, chrétienté, durant le haut moyen âge, Presses Univ. Septentrion, 2003, ISBN 2859397981, on line a «Enllaç»., la situen després del 696; Michel Rouche a Histoire du Moyen Âge, Editions Complexes, 2005, ISBN 2804800423, on line a «Enllaç»., la posa el 702.
* ↑ Philip Grierson i Mark Blackburn - Medieval European Coinage: Volume 1, The Early Middle Ages (5th-10th Centuries) a ici.

## Referències

* Patrick J. Geary, Before France and Germany, Oxford University Press, 1988.
* Paul-Albert Février, Provence des origines à l'an mil, éd. Ouest-France Université, 1989.
# Esquí alpí als Jocs Olímpics d'hivern de 2006

Als Jocs Olímpics d'Hivern de 2006 celebrats a la ciutat de Torí (Itàlia) es disputaren deu proves d'esquí alpí, cinc en categoria masculina i cinc més en categoria femenina.
Les proves es realitzaren entre els dies 12 i 25 de febrer de 2006 a les instal·lacions de Sestriere i Cesana San Sicario. Hi participaren un total de 287 esquiadors, entre ells 168 homes i 119 dones, de 60 comitès nacionals diferents.

## Medaller

| Pos. | País | | | | Total |
| 1 | Àustria | 4 | 5 | 5 | 14 |
| 2 | Estats Units | 2 | 0 | 0 | 2 |
| 3 | Croàcia | 1 | 2 | 0 | 3 |
| 4 | França | 1 | 1 | 0 | 2 |
| 5 | Suècia | 1 | 0 | 3 | 4 |
| 6 | Noruega | 1 | 0 | 0 | 1 |
| 7 | Suïssa | 0 | 1 | 2 | 3 |
| 8 | Finlàndia | 0 | 1 | 0 | 1 |
| Total | Total | 10 | 11 | 9 | 30 |

## Medallistes
### Homes

| Prova | | | |
| Descens Detalls | Antoine Dénériaz | Michael Walchhofer | Bruno Kernen |
| Super-G Detalls | Kjetil André Aamodt | Hermann Maier | Ambrosi Hoffmann |
| Eslàlom gegant Detalls | Benjamin Raich | Joël Chenal | Hermann Maier |
| Eslàlom Detalls | Benjamin Raich | Reinfried Herbst | Rainer Schönfelder |
| Combinada Detalls | Ted Ligety | Ivica Kostelić | Rainer Schönfelder |

### Dones

| Prova | | | |
| Descens Detalls | Michaela Dorfmeister | Martina Schild | Anja Pärson |
| Super-G Detalls | Michaela Dorfmeister | Janica Kostelić | Alexandra Meissnitzer |
| Eslàlom gegant Detalls | Julia Mancuso | Tanja Poutiainen | Anna Ottosson |
| Eslàlom Detalls | Anja Pärson | Nicole Hosp | Marlies Schild |
| Combinada Detalls | Janica Kostelić | Marlies Schild | Anja Pärson |

## Enllaços externs

* (anglès) www.fis-ski.com - Resultats 2006 Arxivat 2011-06-29 a Wayback Machine.
* (anglès) programa oficial Arxivat 2007-06-12 a Wayback Machine.
# Aleksander Sznapik

Aleksander Sznapik (Varsòvia, 10 de febrer de 1951) és un jugador d'escacs polonès que té el títol de Mestre Internacional des de 1977.

## Resultats destacats en competició

Sznapik ha estat quatre cops campió absolut de Polònia (1976, 1980, 1984 i 1991) i va ser-ne subcampió el 1972, 1974, 1977, 1978 i 1981.
Va guanyar a Varsòvia 1979 i va compartir el primer lloc a Copenhaguen (Copa Politiken) el 1984 i 1989, va compartir segon lloc al Torneig Obert Màster de Biel 1987 (el campió fou Lev Gutman).
Sznapik va representar Polònia en nou Olimpíades d'escacs (el 1972, 1978, 1980, 1982, 1984, 1986, 1988, 1990 i 1992), jugant tres vegades al primer tauler.

## Referències

* ↑ Litmanowicz, Władysław & Giżycki, Jerzy (1986, 1987). Szachy od A do Z. Wydawnictwo Sport i Turystyka Warszawa. ISBN 83-217-2481-7 (1. A–M), ISBN 83-217-2745-X (2. N–Z)
* ↑ «Archived copy». Arxivat de l'original el 2006-04-14. [Consulta: 19 febrer 2012].
* ↑ http://www.olimpbase.org
# Lizzie Armanto

Elizabeth «Lizzie» Marika Armanto (26 de gener de 1993) és una skater professional amb doble ciutadania estatunidenca i finesa.
Armanto és filla de pare finlandès i mare nord-americana, i és originària de Santa Monica, Califòrnia. Va començar a patinar el 2007 amb el seu germà petit i de seguida es va aficionar a les rampes i els bowls. Els anys 2010-2012, va guanyar la Copa del Món de Monopatinatge. Armanto ha guanyat més de 30 competicions al llarg de la seva carrera. El 2013, va guanyar l'or al primer Women's Skateboard Park dels X Games a Barcelona, i també va guanyar el Van Doren Invitational a Huntington Beach el 2014. L'any 2018, es va convertir en la primera dona a completar The Loop, una rampa de 360 graus. El gener de 2019, Armanto va manifestar que s'incorporaria a la selecció finlandesa de patinatge i que la representaria als Jocs Olímpics d'estiu de Tòquio 2020.
Lizzie Armanto apareix com a personatge als videojocs Tony Hawk Shred Session i Tony Hawk Pro Skater 5.

## Referències

* 1 2 Niemeläinen, Jonne. «Rullalautailumaajoukkue houkutteli lajin huippunimen Suomen riveihin – tavoitteena paikka Tokion olympialaisiin» (en finès). Yle.fi, 16-01-2019. [Consulta: 16 gener 2019].
* ↑ «Suomi saamassa kovan luokan skeittaajan Tokion olympialaisiin» (en finès). Sportti.com, 16-01-2019. [Consulta: 16 gener 2019].
* 1 2 Valta, Ville-Veikko. «Suomi sai uuden kultamitalisuosikin olympialaisiin! Lizzie, 25, valitsi isänsä kotimaan - "Hän on maailman paras"» (en finès). Iltalehti.fi, 16-01-2019. [Consulta: 16 gener 2019].
* ↑ «International Skateboarding Federation - Lizzie Armanto». internationalskateboardingfederation.com. Arxivat de l'original el 2016-03-04. [Consulta: 5 gener 2020].
* ↑ «Watch a woman complete Tony Hawk's famous skateboarding loop». The Irish News. [Consulta: 27 agost 2018].
# Hans Stam

Hans Stam (Cirebon, 2 d'abril de 1919 - la Haia, 25 de juny de 1996) va ser un waterpolista neerlandès que va competir durant la dècada de 1940.
El 1948 va prendre part en els Jocs Olímpics de Londres, on va guanyar la medalla de bronze en la competició de waterpolo.

## Referències

* ↑ «Hans Stam Olympic Results». sports-reference.com. Arxivat de l'original el 10 de febrer 2009. [Consulta: 26 maig 2019].
# Selz (Ronchi dei Legionari)

Selz és una frazione dins del municipi de Ronchi dei Legionari, a la província de Gorizia, dins del Friül - Venècia Júlia. Forma part de la Bisiacaria.
# Kurdistan del Nord

El Kurdistan del Nord o Kurdistan turc (en kurd: Bakurê Kurdistanê) fa referència a la part sud-est de l'Estat turc, on el poble kurd conforma el grup ètnic majoritari. L'Institut Kurd de París calcula que hi ha 20 milions de kurds que viuen a Turquia, la majoria d'ells al sud-est.
El Kurdistan del Nord es considera una de les quatre parts del Kurdistan, que també inclou el Kurdistan Occidental, al nord de Síria, el Kurdistan del Sud, nord de l'Iraq, i el Kurdistan Oriental, al nord-oest de l'Iran.

## Referències

* ↑ van Bruinessen, Martin. Joel Krieger. The Oxford Companion to Politics of the World. 2a edició. Oxford University Press, 2004. DOI 10.1093/acref/9780195117394.001.0001. ISBN 9780199891160.
* ↑ «A la capital del Kurdistan del Nord, la pau està en disputa». Nationalia, 15-02-2018. [Consulta: 20 setembre 2022].
* ↑ The Kurdish Population Segons estimació de 2017 de l'Institut Kurd de París: "El territori, que els kurds anomenen Kurdistan del Nord té 14,2 milions d'habitants el 2016. Segons diverses enquestes, el 86% d'ells són kurds. Així que hi ha uns 12,2 milions de kurds encara vivint a Turquia. Sabem que també hi ha importants comunitats kurdes a les grans metròpolis turques com Istanbul, Esmirna, Ankara, Adana i Mersin. La importància numèrica d'aquesta "diàspora" s'estima segons fonts entre 7 i 10 milions. Suposant una estimació mitjana de 8 milions de kurds a la part turca de Turquia, s'arriba així a la xifra de 20 milions de kurds a Turquia".
* ↑ Khalil, Fadel. Kurden heute (en alemany). Europaverlag, 1992, p. 5,18–19. ISBN 3-203-51097-9.
* ↑ Bengio, Ofra. Kurdish Awakening: Nation Building in a Fragmented Homeland. University of Texas Press, 2014, p. 2.
# Frantz Heldenstein

Frantz o François Heldenstein (Colmar-Berg, 15 de maig de 1892 - Ciutat de Luxemburg, 27 de març de 1975) va ser un escultor luxemburguès.

## Biografia

El 1920 va obtenir el Prix Grand-Duc Adolphe, atorgat pel Cercle Artístic de Luxemburg. A la competició d'escultura dels Jocs Olímpics de París de l'any 1924, va presentar l'obra titulada "Vers l'olympiade" ("A través de l'Olimpíada"). Va obtenir una medalla de plata. Va superar a Jean René Gauguin i Claude-Léon Mascaux que van compartir la medalla de bronze. Van ser superats pel grec Konstantinos Dimitriadis, medalla d'or. Era germà de l'esportista olímpic, corredor en Bobsleigh, Willy Heldenstein.

## Referències

* ↑ Escher Tageblatt 1918, Nr. 190 (9. Juli), S. 3 (Kunstverein: …Enkel von Papa Franz Heldenstein…).
* ↑ Richard Stanton, The Forgotten Olympic Art Competitions, Trafford Publishing, 01/03/2001 - 412 pàgines (pàg.86)

## Bibliografia

* Kugener, H., 2005. Die zivilen und militärischen Ärzte und Apotheker im Großherzogtum Luxemburg. Band 2/3 (H-R). Luxemburg, S. 691-692.
* Luxembourgian Sculptors: Lucien Wercollier, Raymond Petit, Auguste Trémont, Frantz Heldenstein, Claus Cito, General Books LLC, 2010, ISBN 1158418388, 9781158418381
# Hreljin

Hreljin és una vila de l'oest de Croàcia que es troba al Comtat de Primorje – Gorski Kotar, ben a prop de la badia de Bakar, i pertany al municipi de Bakar. El seu patró és Sant Jordi.
# Giuseppe Beviacqua

Giuseppe Beviacqua (Savona, 28 d'octubre de 1914 - Savona, 19 d'agost de 1999) fou un atleta italià, especialista en curses de fons que va competir durant les dècades de 1930 i 1940.
El 1936 va prendre als Jocs Olímpics d'Estiu de Berlín, on fou onzè en la cursa dels 10.000 metres, del programa d'atletisme. El 1938, al Campionat d'Europa d'atletisme, va guanyar una medalla de plata en la cursa dels 10.000 metres en finalitzar rere el finlandès Ilmari Salminen.
A nivell nacional guanyà disset campionats nacionals entre 1935 i 1950: sis en els 5.000 metres (1938 a 1943), set en els 10.000 metres, dos en el relleu 3x5.000 metres (1935-1936) i dos de cros (1949 i 1950). En aquestes mateixes disciplines aconseguí diversos rècords nacionals.

## Millors marques

* 5.000 metres. 14'31.8" (1942)
* 10.000 metres. 30' 27.4" (1940)

## Referències

* ↑ «Giuseppe Beviacqua Results». sports-reference.com. Arxivat de l'original el 18 d’abril 2020. [Consulta: 24 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Campionati italiani uomini». sportolimpico.it. [Consulta: 24 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 51 i 58. ISBN 978-83-62033-30-0.
* ↑ «Track and Field Statistics». [Consulta: 24 abril 2020].
# Torrehermosa

Torrehermosa és un municipi de la província de Saragossa situat a la comarca de la Comunitat de Calataiud. És el poble natal de Pasqual Bailón (1540-1592).
# Jesús Cortés Zarzoso

Jesús Cortés Zarzoso (Torrent, 3 de març de 1962), més conegut com a Jesús Cortés és un traductor i escriptor valencià de literatura infantils i juvenil. Als premis literaris Ciutat d'Alzira obtingué el Premi de la botella d'aigua de Narrativa Juvenil 1997 amb l'obra No em pots dir adéu, i el 1999 guanyà el Premi de Narrativa Infantil i Juvenil Vicent Silvestre amb L'ull de la mòmia.

## Obra

* Los 3 drogados, 1993
* El somni de Fran. 1995
* Àlex i Cia, detectius, 1997)
* No em pots dir adéu, 1998)
* La mansió del terror, 1999
* Roses negres a Kosovo, 2000
* Guardians i protectors
* Álex i Cia, Delinqüents .
* El savi del NIl
* Maleït Napoleó!
* Aguas

## Premis

* Premi Bancaixa de Narrativa Juvenil (1997), per No em pots dir adéu
* Premi de Narrativa Infantil Vicent Silvestre (1999), per L'ull de la mòmia

## Referències

* 1 2 3 «Jesús Cortés | llibresvalencians.com». www.llibresvalencians.com. Arxivat de l'original el 2016-11-16. [Consulta: 16 novembre 2016].
* ↑ «Llegir en valencià». www.llegirenvalencia.org. [Consulta: 16 novembre 2016].
* ↑ «El somni de Fran | llibresvalencians.com». www.llibresvalencians.com. Arxivat de l'original el 2016-11-17. [Consulta: 17 novembre 2016].
* 1 2 «Veure autor». www.iifv.ua.es. Arxivat de l'original el 2016-11-16. [Consulta: 16 novembre 2016].
* ↑ «Propostes didàctiques. La mansió del terror». Bromera.com. Arxivat de l'original el 17 de novembre 2016. [Consulta: 17 novembre 2016].
* ↑ «Roses negres a Kosovo - Edicions bromera». www.bromera.com. [Consulta: 16 novembre 2016].
* ↑ «Roses negres a Kosovo | llibresvalencians.com». www.llibresvalencians.com. Arxivat de l'original el 2016-11-17. [Consulta: 17 novembre 2016].
# Heinz Schaufelberger

Heinz Schaufelberger (19 de novembre de 1947 - 16 de febrer de 2020) va ser un mestre d'escacs suís que va guanyar el Campionat suís d'escacs dues vegades (1971, 1972).

## Resultats destacats en competició

El 1966–1968, Heinz Schaufelberger va representar Suïssa tres vegades al Campionat d'Europa júnior d'escacs, aconseguint el millor resultat el 1969 a Groningen, on va acabar sisè. L'any 1969, a Praia da Rocha, va participar en el torneig Zonal del Campionat del Món d'escacs i es va classificar 9è. El 1971, a Birseck, va compartir el 3r lloc amb Andreas Dückstein darrere de Gedeon Barcza i Stefano Tatai. El 1971 i el 1972, va guanyar el campionat suís d'escacs dues vegades seguides.
Heinz Schaufelberger va jugar representant Suïssa a les Olimpíades d'escacs:
* El 1970, al segon tauler a la 19a Olimpíada d'escacs a Siegen (+7, =0, -4),
* El 1972, al quart tauler a la 20a Olimpíada d'escacs a Skopje (+5, =6, -4),
* El 1974, al tercer tauler a la 21a Olimpíada d'escacs de Niça (+5, =6, -3).
Heinz Schaufelberger va jugar amb Suïssa al Campionat d'Europa per equips d'escacs:
* El 1973, al tercer tauler al 5è Campionat d'Europa d'escacs per equips a Bath (+0, =4, -2).
Heinz Schaufelberger també va jugar amb Suïssa a la Copa Mitropa d'escacs masculina dues vegades (1976, 1982) i va guanyar una medalla de plata en competició per equips (1976). Heinz Schaufelberger va jugar tres vegades amb Suïssa a les Clare Benedict Chess Cups (1970-1971, 1973).

## Referències

* ↑ Abschied von Heinz Schaufelberger
* ↑ «Herren - SSB». www.swisschess.ch.
* ↑ «OlimpBase :: Men's Chess Olympiads :: Heinz Schaufelberger». www.olimpbase.org.
* ↑ «OlimpBase :: European Men's Team Chess Championship :: Heinz Schaufelberger». www.olimpbase.org.
* ↑ «OlimpBase :: Men's Chess Mitropa Cup :: Heinz Schaufelberger». www.olimpbase.org.
* ↑ «OlimpBase :: Clare Benedict Chess Cup :: Heinz Schaufelberger». www.olimpbase.org.
# França Xica

França Xica era un antic barri de la ciutat de Barcelona, situat al districte de Sant Martí de Provençals.

## Història

El barri de la França Xica comprenia un tros del carrer del Taulat, la torre de les aigües de Can Girona, l'Estació de Poblenou (MZA) i la Catalana de Gas. El nom de França Xica es deu a la presència d'una colla de tècnics i enginyers francesos encarregats de la construcció i el desenvolupament de la fàbrica MACOSA –Can Girona– que es va instal·lar al Poblenou. En aquest indret no solament es trobava la fàbrica de MACOSA, sinó que també estaven instal·lades les diferents fàbriques (Can Vidal, Can Puntí, Can Vilella i Can Bianchini) i dues cooperatives, una de les quals era una sucursal de La Flor de Maig.

## Referències

* ↑ DDAA. Enciclopèdia, El Poblenou en 135 veus. Arxiu Històric del Poblenou, 2005, p. 63
# Senago

Senago és un municipi italià, situat a la regió de Llombardia i a la ciutat metropolitana de Milà. L'any 2004 tenia 19.689 habitants.
# Bandera de Tàrrega

La bandera oficial de Tàrrega té la següent descripció:
Bandera apaïsada de propocions dos d'alt per tres de llarg, quarterada amb el primer i quart quarters escacats de 24 peces, sis horitzontals i quatre verticals, grogues i vermelles, i el segon i el tercer quarters grocs amb quatre pals vermells.

## Història

Fou aprovada el 30 de juliol de 1998 i es publicà en el DOGC el 31 d'agost del mateix any amb el número 2714.
El Ple de la Corporació de data 21 de juliol de 2008 va acordar iniciar l'expedient de modificació de la bandera de la ciutat de Tàrrega, concretament per canviar l'ordre de la composició dels esmalts dels quarters, i la següent proposta de blasonament va ser publicada en el DOGC número 5191 el 8 d'agost del mateix any.

## Vegeu també

* Escuts i banderes de l'Urgell

## Història

Bandera apaïsada, de proporcions dos d'alt per tres de llarg, quarterada amb el primer i el quart quarters groc amb quatre pals vermells, i el segon i el tercer quarters escacats de 24 peces, sis horitzontals i quatre verticals, grogues i negres.

## Referències

* ↑ «RESOLUCIÓ de 30 de juliol de 1998, per la qual es dóna conformitat a l'adopció de la bandera del municipi de Tàrrega.». DOGC, 31-08-1998. [Consulta: 9 desembre 2008].
* ↑ «EDICTE de l'Ajuntament de Tàrrega, sobre modificació de l'escut i la bandera municipals.». DOGC, 08-08-2008. [Consulta: 8 desembre 2008].